Борис Младенов-Young
Нощта със динамит е заредена…

chitanka.info

Нощта със динамит е заредена;

затишие пред буря. Всеки миг

тя би могла да стане бойна сцена,

да ме повикат за влошен болник.

Сестрата на вратата да потропа,

да ме спеши тревожният й глас,

да скоча бързо, грабнал стетоскопа

и с болния да се захвана аз.

Но в битката свещенна за живота

нерядко изходът е предрешен

и трябва да приема с неохота,

че е по-силна болестта от мен.

Една душа е отлетяла в мрака —

не издържа, зората не дочака!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.